# Den Europæiske Unions C 90A/17.

| | ISSN 1977-0871 |
| --- | --- |
| Den Europæiske Unions
  Tidende | C 90A |
| | |
| Dansk udgave | Meddelelser og oplysninger | 64. årgang17. marts 2021 |

ISSN 1977-0871

Den Europæiske Unions

Tidende

C 90A

Dansk udgave

Meddelelser og oplysninger

64. årgang17. marts 2021

---

| Indhold | Side |
| --- | --- |
| | V   Øvrige meddelelser |
| | ADMINISTRATIVE PROCEDURER |
| | Europa-Kommissionen |
| 2021/C 90 A/01 | Generaldirektoratet for Regionalpolitik og Bypolitik — Offentliggørelse af et stillingsopslag vedrørende stillingen som ledende konsulent angående internationale forbindelser (lønklasse AD 14) (personalevedtægtens artikel 29, stk. 2) — COM/2021/10401 | 1 |

Indhold

Side

V   Øvrige meddelelser

ADMINISTRATIVE PROCEDURER

Europa-Kommissionen

2021/C 90 A/01

Generaldirektoratet for Regionalpolitik og Bypolitik — Offentliggørelse af et stillingsopslag vedrørende stillingen som ledende konsulent angående internationale forbindelser (lønklasse AD 14) (personalevedtægtens artikel 29, stk. 2) — COM/2021/10401

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Europa-Kommissionen

| 17.3.2021 | DA | Den Europæiske Unions Tidende | CA 90/1 |
| --- | --- | --- | --- |

17.3.2021

DA

Den Europæiske Unions Tidende

CA 90/1

---

Generaldirektoratet for Regionalpolitik og Bypolitik

Offentliggørelse af et stillingsopslag vedrørende stillingen som ledende konsulent angående internationale forbindelser (lønklasse AD 14)

(personalevedtægtens artikel 29, stk. 2)

COM/2021/10401

(2021/C 90 A/01)

Hvem er vi?

Generaldirektoratet for Regionalpolitik og Bypolitik (GD REGIO) har til opgave at bidrage til opbygningen af en Europæisk Union, hvor borgerne i alle regioner og byer kan realisere deres fulde potentiale. Vi stræber efter at bidrage til varige forbedringer af økonomien og livskvaliteten for alle EU-borgere, uanset hvor de bor, navnlig ved at støtte den grønne og digitale omstilling.

Generaldirektoratet forvalter to fonde under samhørighedspolitikken, nemlig Den Europæiske Fond for Regionaludvikling og Samhørighedsfonden. I programmeringsperioden 2014-2020 har de to fonde et budget på 274 mia. EUR. Derudover forvalter generaldirektoratet Den Europæiske Unions Solidaritetsfond, der har et årligt budget på højst 1 mia. EUR. For programmeringsperioden 2021-2027 er der afsat et budget på 260 mia. EUR til de to fonde (Den Europæiske Fond for Regionaludvikling og Samhørighedsfonden). Derudover vil generaldirektoratet have ansvaret for den nye fond for retfærdig omstilling (19 mia. EUR) og brexittilpasningsreserven. Generaldirektoratet har mere end 700 ansatte.

Generaldirektoratets rolle er at maksimere programmernes og projekternes effekt med hensyn til økonomisk og social samhørighed i samarbejde med partnerne i medlemsstaterne (delt forvaltning). Generaldirektoratet stræber efter at anvende de disponible midler til at gennemføre programmer og projekter af høj kvalitet på stedet.

Hvad kan vi tilbyde?

De vigtigste opgaver for den ledende konsulent angående internationale forbindelser består i at:

| — | fastlægge generaldirektoratets internationale strategi |
| --- | --- |

—

fastlægge generaldirektoratets internationale strategi

| — | sikre gennemførelsen af foranstaltninger, navnlig Europa-Parlamentets forberedende foranstaltninger og pilotprojekter vedrørende internationale anliggender |
| --- | --- |

—

sikre gennemførelsen af foranstaltninger, navnlig Europa-Parlamentets forberedende foranstaltninger og pilotprojekter vedrørende internationale anliggender

| — | repræsentere generaldirektoratet i de politiske dialoger om regionale og bymæssige anliggender med tredjelande samt i forhandlingerne om nye EU-aftaler med tredjelande (kapitlerne om regionalpolitik og/eller bypolitik) og i de tværtjenstlige styringsgrupper, der beskæftiger sig med EU's internationale forbindelser |
| --- | --- |

—

repræsentere generaldirektoratet i de politiske dialoger om regionale og bymæssige anliggender med tredjelande samt i forhandlingerne om nye EU-aftaler med tredjelande (kapitlerne om regionalpolitik og/eller bypolitik) og i de tværtjenstlige styringsgrupper, der beskæftiger sig med EU's internationale forbindelser

| — | sikre koordinering med de tilknyttede tjenester, navnlig Tjenesten for EU's Optræden Udadtil, Tjenesten for Udenrigspolitiske Instrumenter, Generaldirektoratet for Internationale Partnerskaber og Generaldirektoratet for Naboskabspolitik og Udvidelsesforhandlinger |
| --- | --- |

—

sikre koordinering med de tilknyttede tjenester, navnlig Tjenesten for EU's Optræden Udadtil, Tjenesten for Udenrigspolitiske Instrumenter, Generaldirektoratet for Internationale Partnerskaber og Generaldirektoratet for Naboskabspolitik og Udvidelsesforhandlinger

| — | føre tilsyn med og sørge for koordinering af aktiviteterne i gruppen for internationale forbindelser i GD REGIO |
| --- | --- |

—

føre tilsyn med og sørge for koordinering af aktiviteterne i gruppen for internationale forbindelser i GD REGIO

Opgaverne omfatter også regelmæssig kontakt med andre af Kommissionens tjenestegrene, navnlig med det nye Generaldirektorat for Strukturreformstøtte (REFORM) med henblik på et tættere samarbejde, eftersom begge GD'er hører under kommissæren med ansvar for samhørighed og reformer. Der vil også være regelmæssig kontakt med Generaldirektoratet for Menneskelige Ressourcer, Generaldirektoratet for Informationsteknologi, Generaldirektoratet for Budget, Den Interne Revisionstjeneste, Generaldirektoratet for Kommunikation, Generaldirektoratet for Beskæftigelse, Sociale Anliggender, Arbejdsmarkedsforhold og Inklusion, Generaldirektoratet for Maritime Anliggender og Fiskeri og Generaldirektoratet for Landbrug og Udvikling af Landdistrikter.

Hvem søger vi? (udvælgelseskriterier)

Den ideelle ansøger skal have fremragende faglige egenskaber, være dynamisk og bør desuden opfylde følgende udvælgelseskriterier:

a)   Rådgivningsfærdigheder:

| — | evne til at formulere en klar strategisk vision for den ledende konsulents rolle |
| --- | --- |

—

evne til at formulere en klar strategisk vision for den ledende konsulents rolle

| — | stærke analytiske og konceptuelle færdigheder samt evne til at udvise sund politisk dømmekraft og til beslutningstagning kombineret med et påviseligt drive med hensyn til at skabe og gennemføre nye idéer |
| --- | --- |

—

stærke analytiske og konceptuelle færdigheder samt evne til at udvise sund politisk dømmekraft og til beslutningstagning kombineret med et påviseligt drive med hensyn til at skabe og gennemføre nye idéer

| — | særdeles gode organisatoriske færdigheder, herunder evnen til at føre tilsyn med og koordinere højtydende arbejdsgruppers aktiviteter |
| --- | --- |

—

særdeles gode organisatoriske færdigheder, herunder evnen til at føre tilsyn med og koordinere højtydende arbejdsgruppers aktiviteter

| — | evne til at arbejde på tværs af forskellige niveauer i organisationen |
| --- | --- |

—

evne til at arbejde på tværs af forskellige niveauer i organisationen

| — | evne til at yde strategisk rådgivning om politisk følsomme områder |
| --- | --- |

—

evne til at yde strategisk rådgivning om politisk følsomme områder

b)   Specialistfærdigheder og -erfaring:

| — | indgående kendskab til de lovgivningsmæssige aspekter af samhørighedspolitikken |
| --- | --- |

—

indgående kendskab til de lovgivningsmæssige aspekter af samhørighedspolitikken

| — | indgående kendskab til internationale forbindelser inden for rammerne af samhørighedspolitikken |
| --- | --- |

—

indgående kendskab til internationale forbindelser inden for rammerne af samhørighedspolitikken

| — | særdeles godt kendskab til Kommissionens generelle politikker og retningslinjer |
| --- | --- |

—

særdeles godt kendskab til Kommissionens generelle politikker og retningslinjer

c)   Personlige kvaliteter:

| — | gode forhandlingsevner, evne til at føre effektive forhandlinger med Kommissionens centrale tjenestegrene, med eksterne interessenter og institutioner på højt plan |
| --- | --- |

—

gode forhandlingsevner, evne til at føre effektive forhandlinger med Kommissionens centrale tjenestegrene, med eksterne interessenter og institutioner på højt plan

| — | fremragende præsentations-, kommunikations- og samarbejdsfærdigheder og evne til at stå i spidsen for en effektiv kommunikationsstrategi for generaldirektoratet |
| --- | --- |

—

fremragende præsentations-, kommunikations- og samarbejdsfærdigheder og evne til at stå i spidsen for en effektiv kommunikationsstrategi for generaldirektoratet

Ansøgerne skal (udvælgelseskrav)

For at komme i betragtning ved udvælgelsen skal ansøgerne opfylde følgende formelle krav ved ansøgningsfristens udløb:

| — | Nationalitet: Som ansøger skal man være statsborger i en af Den Europæiske Unions medlemsstater. |
| --- | --- |

—

Nationalitet: Som ansøger skal man være statsborger i en af Den Europæiske Unions medlemsstater.

| — | Universitetsuddannelse eller eksamensbevis: Ansøgerne skal have:






  — | enten en uddannelse på universitetsniveau, der er afsluttet med et eksamensbevis, og som er normeret til mindst 4 år |
| --- | --- | --- |

—

Universitetsuddannelse eller eksamensbevis: Ansøgerne skal have:

—

enten en uddannelse på universitetsniveau, der er afsluttet med et eksamensbevis, og som er normeret til mindst 4 år

| — | eller en uddannelse på universitetsniveau, der er afsluttet med et eksamensbevis, og mindst 1 års relevant erhvervserfaring, hvis den normerede studietid er på mindst 3 år (erhvervserfaringen på 1 år kan ikke medregnes i den erfaring, der nedenfor kræves efter endt uddannelse). |
| --- | --- |

—

eller en uddannelse på universitetsniveau, der er afsluttet med et eksamensbevis, og mindst 1 års relevant erhvervserfaring, hvis den normerede studietid er på mindst 3 år (erhvervserfaringen på 1 år kan ikke medregnes i den erfaring, der nedenfor kræves efter endt uddannelse).

| — | Erhvervserfaring: Ansøgerne skal have mindst 15 års erhvervserfaring efter endt uddannelse (1) på et niveau, som ovennævnte kvalifikationer giver adgang til. Det kræves, at mindst fem år af denne erhvervserfaring er erfaring inden for et område, som er relevant for denne stililing. |
| --- | --- |

—

Erhvervserfaring: Ansøgerne skal have mindst 15 års erhvervserfaring efter endt uddannelse (1) på et niveau, som ovennævnte kvalifikationer giver adgang til. Det kræves, at mindst fem år af denne erhvervserfaring er erfaring inden for et område, som er relevant for denne stililing.

| — | Rådgivningsmæssig erfaring: Mindst 5 år af erhvervserfaringen efter endt uddannelse skal være erhvervet fra en rådgivningsfunktion på højt niveau (2). |
| --- | --- |

—

Rådgivningsmæssig erfaring: Mindst 5 år af erhvervserfaringen efter endt uddannelse skal være erhvervet fra en rådgivningsfunktion på højt niveau (2).

| — | Sprog: Ansøgere skal have et indgående kendskab til et af de officielle sprog i Den Europæiske Union (3) og et tilfredsstillende kendskab til et andet af disse sprog. Udvælgelsespanelet vil under samtalen eller samtalerne afdække, om ansøgerne opfylder kravet om at have et tilfredsstillende kendskab til et andet officielt EU-sprog. En del af eller hele samtalen kan således finde sted på dette andet sprog. |
| --- | --- |

—

Sprog: Ansøgere skal have et indgående kendskab til et af de officielle sprog i Den Europæiske Union (3) og et tilfredsstillende kendskab til et andet af disse sprog. Udvælgelsespanelet vil under samtalen eller samtalerne afdække, om ansøgerne opfylder kravet om at have et tilfredsstillende kendskab til et andet officielt EU-sprog. En del af eller hele samtalen kan således finde sted på dette andet sprog.

| — | Aldersgrænse: Som ansøger skal man være under pensionsalderen, som for EU-tjenestemænd er udgangen af den måned, hvor tjenestemanden fylder 66 år, jf. personalevedtægtens artikel 52, litra a (4)). |
| --- | --- |

—

Aldersgrænse: Som ansøger skal man være under pensionsalderen, som for EU-tjenestemænd er udgangen af den måned, hvor tjenestemanden fylder 66 år, jf. personalevedtægtens artikel 52, litra a (4)).

Udvælgelse og udnævnelse

Europa-Kommissionen udvælger og udnævner den ledende konsulent angående internationale forbindelser i henhold til gældende udvælgelses- og ansættelsesprocedurer (se også: dokument om politik for højtstående embedsmænd (5)).

Europa-Kommissionen nedsætter som en del af denne udvælgelsesprocedure et udvælgelsespanel. Dette panel gennemgår alle ansøgningerne, gennemfører en indledende kontrol af, om kravene er opfyldt, og identificerer de ansøgere, der har den bedst egnede profil set i forhold til de ovennævnte udvælgelseskriterier, og som kan indkaldes til samtale med udvælgelsespanelet.

Efter samtalerne udfærdiger udvælgelsespanelet en liste over de ansøgere, der foreslås indkaldt til en uddybende samtale med Europa-Kommissionens Rådgivende Udvalg for Udnævnelser (herefter benævnt »udvalget«). Udvalget afgør under hensyntagen til udvælgelsespanelets konklusioner, hvilke ansøgere der indkaldes til en samtale.

Ansøgere, der indkaldes til en samtale med udvalget, vil skulle deltage i et assessmentcenter for ledere af en dags varighed, som varetages af eksterne rekrutteringskonsulenter. På grundlag af samtalen og rapporten fra assessmentcentret udfærdiger udvalget en liste over de ansøgere, som det anser for egnede til at varetage stillingen som ledende konsulent.

Ansøgerne på denne liste vil blive indkaldt til samtale med Kommissionens kommissær med ansvar for regionalpolitik og bypolitik.

Efter disse samtaler træffer Europa-Kommissionen afgørelse om udnævnelsen.

Den udvalgte ansøger skal have opfyldt sine forpligtelser i henhold til lovgivningen om værnepligt, opfylde de vandelskrav, der stilles for at udføre de pågældende opgaver, og være fysisk i stand til at udføre sine opgaver.

Den udvalgte ansøger skal have eller kunne få udstedt et gyldigt sikkerhedsgodkendelsescertifikat fra den nationale sikkerhedsmyndighed. En personelsikkerhedsgodkendelse er en administrativ afgørelse, der træffes, efter at den kompetente nationale sikkerhedsmyndighed i overensstemmelse med national sikkerhedslovgivning har foretaget en sikkerhedsundersøgelse, som bekræfter, at den pågældende person kan sikkerhedsgodkendes til klassificerede oplysninger på et bestemt niveau. (Bemærk at proceduren for at blive sikkerhedsgodkendt kun kan indledes af arbejdsgiveren og ikke af den enkelte ansøger).

Først når den relevante medlemsstat har givet personelsikkerhedsgodkendelse, og først når sikkerhedsgodkendelsesproceduren er afsluttet med den lovpligtige orientering fra Europa-Kommissionens sikkerhedsdirektorat, vil ansøgeren kunne få adgang til EU-klassificerede informationer (EUCI) i klassifikationsgraden CONFIDENTIEL UE/EU CONFIDENTIAL eller højere og kunne deltage i møder, hvor sådanne EUCI drøftes.

Udvælgelsesproceduren vil af praktiske grunde og for at afslutte den så hurtigt som muligt, både af hensyn til ansøgerne og institutionerne, udelukkende blive afholdt på engelsk og/eller fransk (6).

Ligestilling

Kommissionen forfølger i overensstemmelse med artikel 1d i personalevedtægten (7) et strategisk mål om at opnå ligestilling mellem kønnene på alle ledelsesniveauer ved udgangen af sit nuværende mandat og anvender en politik for lige muligheder for at tilskynde til ansøgninger, som kan bidrage til større mangfoldighed, ligestilling mellem kønnene og generel geografisk balance.

Ansættelsesvilkår

Løn- og ansættelsesvilkårene er fastsat i personalevedtægten (8).

Den ansøger, der udvælges til stillingen, ansættes som tjenestemand i lønklasse AD 14. Vedkommende vil afhængigt af varigheden af sin erhvervserfaring blive indplaceret på trin 1 eller trin 2 i lønklassen.

Der gøres opmærksom på, at alle nyansatte i henhold til personalevedtægten skal gennemgå en ni måneders prøvetid.

Tjenestestedet er Bruxelles, hvor Generaldirektoratet for Regionalpolitik og Bypolitik har sæde.

Uafhængighed og interesseerklæring

Inden sin tiltræden skal direktøren afgive en erklæring om, at vedkommende forpligter sig til at optræde uafhængigt og handle i almenhedens interesse og til at oplyse om interesser, som eventuelt kan have betydning for vedkommendes uafhængighed.

Ansøgningsprocedure

Ansøgerne opfordres til, inden de indsender ansøgningen, omhyggeligt at kontrollere, om de opfylder alle udvælgelseskravene (»Ansøgerne skal«), navnlig hvad angår kravene til eksamensbevis og erhvervserfaring på højt niveau samt sprogfærdigheder. Hvis ét af kravene ikke er opfyldt, udelukkes ansøgeren automatisk fra udvælgelsesproceduren.

Interesserede bedes søge via internettet på nedenstående websted og følge anvisningerne for hvert trin i proceduren:

https://ec.europa.eu/dgs/human-resources/seniormanagementvacancies/CV_Encadext/index.cfm?&langue=EN

Ansøgere skal have en gyldig e-mailadresse. Den benyttes til at bekræfte ansøgningen og til al kontakt undervejs på hvert trin i udvælgelsesproceduren. Ved ny e-mailadresse skal dette derfor meddeles Europa-Kommissionen.

Ansøgningen er først komplet, når der er uploadet et CV i pdf-format og skrevet en begrundelse online (maks. 8 000 skrifttegn). Ansøgerne kan indgive deres CV og begrundelse på hvilket som helst af Den Europæiske Unions officielle sprog.

Når onlineansøgningen er indgivet, modtager ansøgeren en e-mail, der bekræfter, at ansøgningen er blevet registreret. Hvis ansøgeren ikke modtager nogen e-mail med bekræftelse af ansøgningen, er ansøgningen ikke blevet registreret.

Bemærk, at det ikke er muligt at følge ansøgningens videre forløb elektronisk. Med hensyn til ansøgningens status vil ansøgerne blive kontaktet direkte af Europa-Kommissionen.

Ønskes yderligere oplysninger og/eller i tilfælde af tekniske problemer, kan ansøgerne sende en e-mail til: HR-MANAGEMENT-ONLINE@ec.europa.eu

Ansøgningsfrist

Ansøgningsfristen er den 21. april 2021, kl. 12.00 lokal tid i Bruxelles, hvorefter det ikke længere vil være muligt at søge.

Ansøgerne har selv ansvaret for, at den elektroniske ansøgning er indgivet inden fristens udløb. Det frarådes på det kraftigste at vente til sidste øjeblik, eftersom stor trafik på internettet eller eventuelle problemer med internetforbindelsen kan føre til, at den elektroniske registrering afbrydes, inden den er afsluttet, hvorved hele processen vil skulle gentages forfra. Det er ikke muligt at indgive ansøgninger efter fristens udløb. Ansøgninger, som indkommer efter fristens udløb, tages ikke i betragtning.

Vigtige oplysninger til ansøgerne

Ansøgerne gøres opmærksom på, at udvælgelseskomitéens arbejde er fortroligt. Det er forbudt for ansøgerne og andre, der optræder på deres vegne, at henvende sig direkte eller indirekte til dets medlemmer. Alle spørgsmål skal rettes til de relevante panelers sekretariat.

Beskyttelse af personoplysninger

Kommissionen sikrer, at ansøgernes personlige oplysninger behandles i overensstemmelse med Europa-Parlamentets og Rådets forordning (EU) 2018/1725 (9). Dette gælder især oplysningernes fortrolighed og sikkerhed.

---

(1)  Erhvervserfaring tages kun i betragtning, hvis der er tale om et faktisk ansættelsesforhold defineret som et reelt lønnet arbejde som ansat (alle kontrakttyper) eller yder af en tjeneste. Erhvervsaktiviteter på deltidsbasis medregnes forholdsmæssigt på basis af den attesterede procentdel af fuldtidsarbejdstimer. Barselsorlov/forældreorlov/adoptionsorlov tages i betragtning, hvis den falder inden for rammerne af en ansættelseskontrakt. Ph.d.-studier sidestilles med erhvervserfaring, selv om de ikke er lønnet, men for en periode på højst tre år, forudsat at ph.d.-studierne afsluttes med et positivt resultat. En given periode kan kun medregnes en gang.

(2)  Ansøgerne skal for alle de år, hvor rådgivningserfaringen er opnået, tydeligt anføre følgende i deres CV: 1) stillingsbetegnelse og arbejdsopgaver 2) det præcise område og niveau i organisationen, hvor stillingen var placeret (antal hierarkisk overordnede og underordnede) 3) rapporteringslinjerne for hver stilling, ansøgeren har haft.

(3)  https://eur-lex.europa.eu/legal-content/DA/TXT/PDF/?uri=CELEX:01958R0001-20130701&qid=1408533709461&from=da.

(4)  http://eur-lex.europa.eu/legal-content/DA/TXT/PDF/?uri=CELEX:01962R0031-20140701&from=DA.

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

(6)  Udvælgelsespanelet sikrer, at personer med et af disse sprog som modersmål ikke uberettiget opnår nogen fordele.

(7)  http://eur-lex.europa.eu/legal-content/DA/TXT/PDF/?uri=CELEX:01962R0031-20140701&from=DA.

(8)  http://eur-lex.europa.eu/legal-content/DA/TXT/PDF/?uri=CELEX:01962R0031-20140701&from=DA.

(9)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EØS-relevant tekst.) (EUT L 295 af 21.11.2018, s. 39).

---